
R O M Â N I A

JUDETUL VRANCEA

CONSILIUL LOCAL

AL MUNICIPIULUI FOCSANI
 H O T A R A R E

 privind, constituirea fondului de premiere în limita a 5% din cheltuielile cu salariile

             aferente anului 2007, pentru functionarii publici si personalul contractual din 

             unitatile subordonate sau aflate sub autoritatea Consiliului Local al municipiului 
             Focsani si stabilirea criteriilor si conditiilor de utilizare al acestuia

                 Consiliul local al municipiului Focsani, judetul Vrancea, intrunit in sedinta ordinara;


-   vazand proiectul de hotarare initiat de d-nul consilier local Balan Doru Geany, raportul  comun al Direcţiei resurse umane si coordonare unitati subordonate si Directiei economice , inregistrat la nr.81123/06.12.2007 prin care se propune constituirea fondului de premiere în limita a 5% din cheltuielile cu salariile aferente anului 2007, pentru functionarii publici si personalul contractual din unitatile subordonate sau aflate sub autoritatea Consiliului Local al municipiului Focsani si stabilirea criteriilor si conditiilor de utilizare al acestuia, avizul favorabil al  Comisiei pentru buget, finante, investitii, libera initiativa, economic si servicii publice;

             - in conformitate cu prevederile art.21 din Ordonanta Guvernului nr.6/2007, privind unele masuri de reglementare a drepturilor salariale si a altor drepturi ale functionarilor publici pana la intrarea in vigoare a legii privind sistemul unitar de salarizare si alte drepturi ale functionarilor publici, precum si cresterile salariale care se acorda functionarilor publici in anul 2007, aprobata prin Legea nr.232/2007 si art.12 din Ordonanta Guvernului  nr.  10/2007 privind creşterile salariale ce se vor acorda în anul 2007 personalului bugetar salarizat potrivit Ordonanţei de urgenţă a Guvernului nr. 24/2000 privind sistemul de stabilire a salariilor de bază pentru personalul contractual din sectorul bugetar şi personalului salarizat potrivit anexelor nr. II şi III la Legea nr. 154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică, aprobata prin Legea nr.231/2007;

     - in baza art.36, alin.(4), lit.a)  si in temeiul art.45, alin.(1) din Legea nr.215/2001 privind administratia publica locala, republicata in 2007;

H O T A R A S T E:

                 Art. 1. Se constituie fondul de premiere a functionarilor publici , reprezentînd 5% din cheltuielile cu salariile aferente anului 2007, pentru functiile publice prevazute în statele de functii ale unitatilor subordonate Consiliului Local al municipiului Focsani.

      Art. 2. Se constituie fondul de premiere a personalului contractual, reprezentînd 5% din cheltuielile cu salariile aferente anului 2007, pentru personalul contractual prevazut în statele de functii ale unitatilor subordonate sau aflate sub autoritatea Consiliului Local al municipiului Focsani.
      Art. 3. Directorul fiecarei unitati subordonate sau aflate sub autoritatea Consiliului Local al municipiului Focsani va utiliza fondurile de premiere constituite cu respectarea urmatoarelor criterii si conditii :

    - valoarea maxima pâna la nivelul careia se stabileste premiul individual se determina prin stabilirea contributiei fiecarui salariat (functionar public si personal contractual) la fondul de salarii si nu va fi mai mare decât salariul de baza actual;
   - premiu se stabileste pe baza propunerii sefului ierarhic diferentiat in functie de rezultatele individuale obtinute in activitatea profesionala de catre fiecare angajat , de implicarea in activitati suplimentare si de gradul de indeplinire a sarcinilor si lucrarilor la termenele stabilite ;
   - beneficiaza de premii persoanele care, în urma ultimei evaluari profesionale individuale au obtinut cel putin calificativul „bun” si nu au fost sanctionate disciplinar în aceasta perioada ;

   - functionarilor publici ale caror raporturi de serviciu si personalului contractual ale caror   contracte   individuale   de   munca   sunt   suspendate    li   se   vor acorda premiul 

proportional cu perioada efectiv lucrata, raportat la ultimul salariu avut .

    Art. 4. Fondurile de premiere, constituite în conformitate cu prevederile prezentei hotarâri, vor fi utilizate în luna decembrie a anului 2007, în cazul în care veniturile curente acopera în totalitate cheltuielile de personal, inclusiv aceste fonduri de premiere.

     Art. 5. Prezenta   hotarare   va    fi  comunicata  de  catre  Directia   administratie publica locala, compartimentelor, birourilor, serviciilor si Primarului municipiului Focsani, care va asigura executarea acesteia  prin Directia administratie publica locala, Directia resurse umane si coordonare unitati subordonate, Directia economica, Serviciul Public Local de Asistenta Sociala Focsani, Serviciul Public Comunitar de Evidenta a Persoanelor al Municipiului Focsani, Directia de Dezvoltare Servicii Publice Focsani, Politia Comunitara a Municipiului Focsani, Administratia Pietelor Municipiului Focsani, Cantina de Ajutor Social Focsani, Clubul Sportiv Municipal Focsani 2007, Serviciul voluntar pentru situatii de urgenta al municipiului Focsani, Ansamblul Folcloric Profesionist „Tara Vrancei” Focsani, Teatrul Municipal Focsani, Ateneul Popular „Maior Gh. Pastia” Focsani si Formatia Corala Traditionala „Pastorala” Focsani.

PRESEDINTE DE SEDINTA,

          Racosanu Victor                                                            Contrasemneaza

                                                                                    SECRETARUL MUNICIPIULUI 

                                                                                                    FOCSANI

                                                                                         Corhană Eduard Marian

